SK Mustvee

SK Mustvee on 1992. aastal loodud ning 2005. aastal taasasutatud Eesti saalihokivõistkond, mis mängib liigapüramiidi teisel astmel ehk Naiste esiliigas. Klubi baseerub Mustvee linnas Jõgeva maakonna kirdeosas Peipsi järve looderannikul.

 Sünd 
Idee sündis Soome pesapallurite abiga, kes olid parajasti Mustvees treeninglaagris. Atraktiivne võistkonnaala hakkas sealsetele harrastajatele kohe meeldima ning otsiti võimalusi saalihoki kogukonna loomiseks. Esimene varustus soetati põhjanaabrite abiga Soomest ja tiim pandi kokku parimatest kohalikest. Võistkonna tollaseks nimeks sai Bändipoisid.

Bändipoiste nimi tuleneb soomekeelsest sõnast salibändy, mis esmalt kohandati eestikeelsesse vormi ning lisati juurde poisid, sest toonasesse klubisse kuulusid esialgu ainult meesliikmed.Tooming, M. (2019). Autori intervjuu. Mustvee, 20. september.

 Ajalugu 
Spordiala laiem levik algas Eestis 1992. aastal, kui mitmel pool üle riigi hakati looma esimesi meeskondi. Aasta hiljem pandi alus kohalikule alaliidule, mille olemasolu soodustas saalihoki paremat koordineerimist ja edendamist.

Mustveesse jõudis saalihoki arvatavasti 1991. aasta sügisel. 1992. aastal loodi esimene tiim, mille nimeks sai Bändipoisid. Klubi asutajaks oli Margus Tooming, kes komplekteeris verinoore meeskonna esimesed mängijad. Lisaks Toomingule endale kuulusid sinna Andrus Kivimurd, Ago Kaasik, Arno Skuin, Tõnu Reinsalu, Meelis Uleksin, Toomas Mägi ja Anti Õunapuu.

1992. aastal võeti osa Tartus korraldatud esimesest üleriigilisest Liivimaa Kroonika turniirist, kus saavutati kolmas koht. Pärast seda sai alguse meeskonna suurem tähelend, sest 1993. aastal osaletud võistlustel triumfeeriti kõikidel kordadel poodiumi esikohal(i.a) Eesti Päevaleht, teadmata.

1995. aastal peeti Šveitsis 14.–20. maini Euroopa meistrivõistlused, millest võttis osa ka Eesti esindus. Koondis kuulus ühte alagruppi Rootsi, Saksamaa, Ungari, Šveitsi ja Tšehhiga. Nelja kaotuse ja ühe võiduga saavutati üheksas koht. Bändipoiste tiimist võistlesid suurüritusel Ago Kaasik ning Margus Tooming.(1995). Saalihokikoondis EM-finaalturniirile, Eesti Päevaleht, 10. mai

1995. aasta teises pooles otsustati ootamatult “Bändipoiste” tegevus lõpetada. Mitmed mängijad soovisid eludega edasi liikuda ja lahkusid Mustveest. Klubi asutaja Margus Tooming on hiljem tõdenud, et paljuski mängis rolli ka nõrk järelkasv. 

 Liivimaa Kroonika turniir 
1992. aastal korraldati Lõuna-Eestis Liivimaa Kroonika turniir, mis oli esimene suurem ettevõtmine siinkandis. Võistlusest võttis toona osa seitse meeskonda, nende seas ka Mustvee klubi Bändipoisid.

Mustvee esindus kuulus A-alagruppi koos AEG ja LK-ga, kelle ees saavutati võidu ja viigiga esikoht. Head mängu näidanud mustveelased jõudsid poolfinaali, kus tunnistati Visa 1:2 paremust. Kusjuures, vastaste võiduvärav skooriti vaid paar sekundit enne lõpuvilet.

Viimasena jäi pidada pronksimatš, kus vastaseks oli alagrupikaaslane AEG. Nagu ka avamängus, võitis Mustvee tiim kohtumise, lõppskooriks jäi 6:4.

Turniiri võitjaks krooniti Avinurme, teisele kohale platseerus Visa. Nende finaalimäng lõppes seisuga 2:1. Parimaks mängijaks ja väravavahiks valiti vastavalt AEG liikmed Peep Puri ja Tauri Pihla.(1993). "Liivimaa Kroonika" ja seitse bändimeeskonda TEGID AJALUGU, Eesti Päevaleht, 1. märts, lk 13

 Taassünd 
2005. aastal panid Kaupo Kaasik ja Janek Romanovitš aluse võistkonnale Kihvad. Kui kümme aastat varem kuulusid esindusse vaid mehed, siis nüüd oli ettevõtmine mõeldud ainult tüdrukutele. Võistkonnas mängisid enamjaolt Mustvee Gümnaasiumis õppivad 19-aastased noored ning nüüdseks on naiskond täienenud ka teiste piirkondade neidudega.

Pärast esimest hooaega lahkus Kaupo Kaasik klubi juurest ja suundus Voorele, et arendada sealset saalihokit ning üldist spordielu.

2011. aastal vahetati esialgne nimi SK Mustvee vastu, mille täispikaks nimeks on Spordiklubi Mustvee.

Praegu mängib SK Mustvee naiskond Naiste esiliigas.
 Praegune koosseis 
+2018/19 hooajalNrMängija2Katrin Kaarama (vv)5Hanna Alberi9Kristina Pint10Kätlin Kaarama11Sigrit Jermoškin13Reili Tooming (kapten)15Merili Pärn17Brigita Sibrik20Mari-Ann Katariina Sklave21Veronika Kaldma29Sandra Sagar55Darja Bahtina (vv)

 Tulemused

 U19 neiud 
hooaegkoht20093. koht20092. koht2009/103. koht2010/112. koht2011/124. koht

 U19 neiud karikavõistlused 
hooaegkoht2011/121. koht

 Naiste esiliiga 
hooaegkoht2014/154. koht2015/164. koht2016/171. koht2017/181. koht2018/192. koht

 Naiste esiliiga karikaturniir 
hooaegkoht2014/153. koht

 Tartu meistrivõistlused 
hooaegkoht2014/153. koht

 Energialiiga EXEL karikavõistlus 
hooaegkoht2017/182. koht

 Viited 

Kategooria:Eesti saalihoki
Kategooria:Mustvee
Kategooria:Eesti spordiklubid